①《人生四喜》
宋 汪洙
久旱逢甘雨,他乡遇故知。
洞房花烛夜,金榜题名时。
②《闺意》
唐·朱庆馀
洞房昨夜停红烛,待晓堂前拜舅姑。
妆罢低声问夫婿,画眉深浅入时无?
③《沁园春》
无名氏
姑射琼仙,论人间世,学宫样妆。
费精神刺绣,裁成云锦,今朝喜遇,弱线添长。
收拾云情,铺张雨态,来嫁朱门趁一阳。
真还是,两情鱼水,并颈鸳鸯。
登科人道无双。问小底何如大底强。
幸洞房花烛,得吹箫侣,短檠灯火,伴读书郎。
办苦工夫,求生富贵,要折丹枝天上香。
来秋也,看载膺鹗荐,载弄之璋。
④《和咏舞诗》
南北朝 庾信
洞房花烛明,燕余双舞轻。
顿履随疎节,低鬟逐上声。
步转行初进,衫飘曲未成。
鸾回镜欲满,鹤顾市应倾。
已曾天上学,讵是世中生。
⑤《春宵》
宋 苏轼
春宵一刻值千金,花有清香月有阴。
歌管楼亭声细细,秋千院落夜沉沉。